**ΦΟΡΕΙΣ ΤΗΣ ΕΠΑΝΑΣΤΑΣΗΣ, ΔΙΑΦΟΡΕΤΙΚΟΙ ΡΟΛΟΙ-ΑΠΟΨΕΙΣ ΓΙΑ ΕΝΑ ΜΕΓΑΛΟ ΓΕΓΟΝΟΣ**

## Μελετώ τις πηγές. Εντοπίζω τα κύρια χαρακτηριστικά και τη θέση κάθε ομάδας σχετικά με την Επανάσταση.

## Με την ομάδα μου, δημιουργούμε ένα κείμενο επιχειρηματολογίας, προκειμένου να πείσουμε τους ανθρώπους ενός χωριού να ξεσηκωθούν ή να παραμείνουν ήσυχοι κάτω από την τουρκική κυριαρχία. Φροντίζουμε ώστε τα λόγια μας να είναι σύμφωνα με όσα γνωρίζουμε από την ιστορική αφήγηση και πληροφορούμαστε από τις πηγές.

## Ένας εθελοντής/Μία εθελόντρια, στην τάξη υποδύεται τον ρόλο, ανακοινώνοντας το κείμενο.

## Αξιολογώ τη δραστηριότητα, απαντώντας σε σύντομο ερωτηματολόγιο.

## ΟΙ ΔΙΑΝΟΟΥΜΕΝΟΙ

## Ηεπίδραση των πολιτικών ιδεών (φιλελευθερισμός, αρχή των εθνοτήτων) του Διαφωτισμού και της Γαλλικής Επανάστασης στους Έλληνες διανοούμενους της προεπαναστατικής Ελλάδας. Επιπλέον, μπορούν να τεθούν ερωτήματα στους μαθητές, όπως ποιοι και με ποιο τρόπο διαδίδουν τις νέες ιδέες (Έλληνες διανοούμενοι, Έλληνες ναυτικοί, προέλαση Ναπολέοντα στην Αδριατική και κατάληψη Επτανήσου από το γαλλικό στρατό).

## Οι ορμητικές ριπές του ανέμου της γαλλικής επαναστάσεως και του διαφωτισμού

«Όπως βλέπουμε, η μακραίωνη ελληνική λόγια παράδοση, η συνυφασμένη με το ορθόδοξο Βυζάντιο, δέχεται τις ορμητικές ριπές της γαλλικής επαναστάσεως, η οποία συνταράζει και αναστατώνει την πολιτική και κοινωνική κατάσταση της Ευρώπης: διαδίδει τις φιλελεύθερες ιδέες, τον φιλελευθερισμό (liberalisme), και εκκολάπτει την αρχή των εθνοτήτων (nationalisme), η οποία στους νεώτερους χρόνους έπαιξε τόσο σημαντικό ρόλο στη γένεση των εθνικών κρατών˙ αναγνωρίζει δηλαδή στα έθνη το δικαίωμα ν΄ αυτοδιατεθούν, να χειραφετηθούν από κάθε ξένη κυριαρχία. Οι διδασκαλίες των Γάλλων φιλοσόφων του διαφωτισμού και η διακήρυξη των δικαιωμάτων του ανθρώπου βρίσκουν βαθιά απήχηση στους κορυφαίους διανοούμενους της προεπαναστατικής Ελλάδας.

Αλλά και οι Έλληνες ναυτικοί διασπώντας τον αποκλεισμό των γαλλικών λιμανιών από τον αγγλικό στόλο, για να μεταφέρουν τρόφιμα στις γαλλικές φρουρές, μυούνται στις «νέες ιδέες» και γυρνώντας πίσω τις προπαγανδίζουν με ενθουσιασμό στους δικούς των. Τα σύμβολα liberté, égalité, fraternité είναι και τα ιδανικά των σκλάβων Ελλήνων. Η γαλλική επανάσταση και ο Ναπολέων, ο «θεός του πολέμου», έλεγε ο Κολοκοτρώνης, άνοιξαν τα μάτια του κόσμου, εννοώντας κυρίως τις γλυκιές ελπίδες και τις προσδοκίες που γεννήθηκαν στους Έλληνες από τις επιτυχίες των γαλλικών όπλων στην Ιταλία και στην Αδριατική. Πραγματικά η θριαμβευτική προέλαση του Ναπολέοντα στην Ιταλία, η ανατροπή παντού των απολυταρχικών καθεστώτων, η εγκαθίδρυση της λαϊκής κυριαρχίας, η άφιξη του στις ακτές της Αδριατικής, η κατάλυση της αριστοκρατικής «Γαληνοτάτης Δημοκρατίας», η απόβαση του γαλλικού στρατού στα Επτάνησα απέναντι από τις τουρκοκρατούμενες ελληνικές χώρες, αποτελούν συνταρακτικά για τους Έλληνες γεγονότα».

Απόστολος Ε. Βακαλόπουλος, *Νέα ελληνική ιστορία (1204-1985)*,

### Εκδόσεις Βάνιας, Θεσσαλονίκη 1992 (Στ΄ έκδοση), σελ. 142-143.

1. **ΟΙ ΕΚΠΡΟΣΩΠΟΙ ΤΩΝ ΑΡΧΩΝ**

***Έγγραφο που απηύθυνε το «Αχαϊκόν Διευθυντήριον» προς τους προξένους των Ευρωπαϊκών χωρών στην Πάτρα αμέσως μετά την κήρυξη της Επανάστασης.***

*«Προς τους εν Πάτραις προξένους των ξένων επικρατειών*

*Ημείς το Ελληνικόν έθνος των χριστιανών, βλέποντες ότι μας καταφρονεί το οθωμανικόν γένος και σκοπεύει όλεθρον εναντίον μας, πότε μ΄ ένα και πότε μ΄ άλλον τρόπον, απεφασίσαμεν σταθερώς, ή ν΄ αποθάνωμεν όλοι, ή να ελευθερωθώμεν˙ και τούτου ένεκα βαστούμεν τα όπλα εις χείρας, ζητούντες τα δικαιώματά μας. Όντες λοιπόν βέβαιοι, ότι όλα τα χριστιανικά βασίλεια γνωρίζουν τα δίκαιά μας, και όχι μόνον δεν θέλουν μας εναντιωθή αλλά και θέλουν μας συνδράμει, και ότι έχουν εις μνήμην, ότι οι ένδοξοι πρόγονοί μας εφάνησαν ποτέ ωφέλιμοι εις την ανθρωπότητα, δια τούτο ειδοποιούμεν την εκλαμπρότητά σας και σας παρακαλούμεν να προσπαθήσετε, να είμεθα υπό την εύνοιαν και προστασίαν του μεγάλου τούτου κράτους».*

Βιβλίο εκπαιδευτικού, σελ. 27

Βασ. Βλ. Σφυροέρα*, Ιστορία Νεότερη και Σύγχρονη, Γ΄ Γυμνασίου*,

ΟΕΔΒ, Αθήνα 1997 (Ζ΄ έκδοση), σελ. 181.

1. **ΟΙ ΣΤΡΑΤΙΩΤΙΚΟΙ**

***Απόσπασμα από τα «Απομνημονεύματα» του Ι. Μακρυγιάννη***

«Είχα δυο αγάλματα περίφημα, μια γυναίκα κι ένα βασιλόπουλο, ατόφια – φαίνονταν οι φλέβες, τόση εντέλειαν είχαν. [...] τα΄ χαν πάρει κάτι στρατιώτες, και εις τ΄ Άργος θα τα πουλούσαν κάτι Ευρωπαίων χίλια τάλαρα γύρευαν. [...] πήρα τους στρατιώτες, τους μίλησα: ‘Αυτά, και δέκα χιλιάδες τάλαρα να σας δώσουνε, να μην το καταδεχτείτε να βγουν από την πατρίδα μας. Δι΄ αυτά πολεμήσαμεν’».

Μαρία Ρεπούση, Χαρά Ανδρεάδου, Αριστείδης Πουταχίδης, Αρμόδιος Τσίβας,

*Στα νεότερα και σύγχρονα χρόνια, Ιστορία Στ΄ Δημοτικού*, ΟΕΔΒ, Αθήνα 2006, σελ. 39.

****

**Η προβολή του δικαιώματος και της νομιμότητας του αγώνα των Ελλήνων και η διαφοροποίησή του κινήματος από αλλά κινήματα της Ευρώπης, σύμφωνα με τον Θεόδωρο Κολοκοτρώνη:**

*«Η Επανάστασις η εδική μας δεν ομοιάζει με καμιά απ΄ όσες γίνονται την σήμερον ημέραν εις την Ευρώπην. Της Ευρώπης αι επαναστάσεις εναντίον των διοικήσεών των είναι εμφύλιος πόλεμος. Ο εδικός μας πόλεμος ήτον ο πλέον δίκαιος, ήτον έθνος με άλλο έθνος, ήτον με ένα λαό οπού ποτέ δεν ηθέλησε να αναγνωριστεί ως τοιούτος, ούτε να ορκιστεί, παρά μόνον ό,τι έκαμνε η βία. Ούτε ο Σουλτάνος ηθέλησε ποτέ να θεωρήσει τον ελληνικό λαό ως λαό αλλ΄ ως σκλάβους».*

Θ. Κολοκοτρώνης, *Απομνημονεύματα*, εκδόσεις Ωρορά, Αθήνα 1992, σελ.214. Ελένη Χριστοδουλίδου – Άρτεμις Αριστείδου, *Ιστορία Γ΄ Γυμνασίου – Βιβλίο Εργασίας*,

ΥΑΠ, Λευκωσία 1999, σελ. 119

1. **ΟΙ ΦΙΛΙΚΟΙ**

***Η δημιουργία επαναστατικής ιδεολογίας και η ευθύνη για την ηγεσία της επανάστασης***

*Αν και ο Κοραής έσφαλε, όσον αφορά τον κατάλληλο χρόνο [της έναρξης της επανάστασης], είχε όμως δίκαιο να θεωρεί ότι η μόρφωση ήταν ένας σημαντικός παράγων για την απόκτηση της Ελληνικής ανεξαρτησίας. Η μόρφωση αφύπνιζε τους Έλληνες που συνειδητοποιούσαν το παρελθόν τους και αντιλαμβάνονταν τις εξελίξεις των γεγονότων ανά τον κόσμο. Για έναν τόσο εύστροφο λαό, το μάθημα της Αμερικανικής και της Γαλλικής Επαναστάσεως δεν μπορούσε να πάει χαμένο ούτε και τα μηνύματα του Βύρωνος και του Ρήγα Φεραίου. Αλλά η δημιουργία μιας ιδεολογίας δεν μπορούσε, μόνη της, να γίνει επαναστατικό μέσον. Μπορούσε μόνο να ετοιμάσει τα πνεύματα ώστε ο λαός να δεχθεί και να υποστηρίξει την επανάσταση, όταν θα εμφανιζόταν η ηγεσία της. Την ευθύνη για να εμφανιστεί μια ηγεσία την είχε η Φιλική Εταιρεία η οποία, από την αρχή της ιδρύσεώς της, είχε δραστήριους πράκτορες στην Ελλάδα. Οι αρχηγοί της μυστικής αυτής οργανώσεως , που δεν ήσαν οι ίδιοι πρόσωπα αξίας, ήσαν όμως άνθρωποι προσγειωμένοι που δεν είχαν να προβάλουν καμιά δικαιολογία για την αυταπάτη τους όσον αφορά τις προοπτικές μιας ελληνικής επαναστάσεως, το 1821. Και όμως, προκάλεσαν, εσκεμμένα, την επανάσταση καλώντας πρώτο τον Καποδίστρια, και μετά την άρνησή του, τον πρίγκηπα Αλέξανδρο Υψηλάντη ν΄ αναλάβει την αρχηγία της εξεγέρσεως. Αποφάσισαν να πάρουν την πρωτοβουλία αυτήν ξέροντας καλά ότι καμιά από τις Μεγάλες Δυνάμεις δεν θα έπαιρνε το μέρος των Ελλήνων, ούτε καν ο Τσάρος τον οποίον παρουσίαζαν στον κόσμο σαν σύμμαχό τους».*

C.M. Woodhouse, *Ο Πόλεμος της Ελληνικής Ανεξαρτησίας*, (μετάφρ. Α.Σ. Βλάχου), Εστία, Αθήνα 1978, σελ. 64-65.

***Ο όρκος των Φιλικών (αποσπάσματα)***

Ορκίζομαι ενώπιον του αληθινού Θεού οικειοθελώς, ότι θέλω είμαι επί ζωής μου πιστός εις την Εταιρείαν κατά πάντα. Να μη φανερώσω το παραμικρόν από τα σημεία και λόγους της, μήτε να σταθώ κατ’ ουδένα λόγον η αφορμή τού να καταλάβωσιν άλλοι ποτέ ότι γνωρίζω τι περί τούτων, μήτε εις συγγενείς μου, μήτε εις πνευματικόν, μήτε εις φίλον μου. [...]

Τέλος πάντων ορκίζομαι εις σε, ω Ιερά Πατρίς [...] και εις την μέλλουσαν ελευθερίαν των ομογενών μου, ότι αφιερώνομαι όλος εις σε. Εις το εξής συ θέλεις είσαι η αιτία και ο σκοπός των διαλογισμών μου. Το όνομά σου ο οδηγός των πράξεών μου, και η ευτυχία σου η ανταμοιβή των κόπων μου. [...].
Ι. Φιλήμων, Δοκίμιον ιστορικόν περί της Φιλικής Εταιρείας (1834), Γκράφια, Αθήνα 1971, σ. 17

1. **ΟΙ ΝΑΥΤΙΚΟΙ**

Oι οικονομικές επιτυχίες των ναυτικών γρήγορα οδήγησαν στην ανανέωση του εμπορικού στόλου. Aγοράστηκαν ευέλικτα πλοία, ενώ τα παλαιότερα σκαριά μετασκευάστηκαν, για να ανταποκριθούν καλύτερα στις νέες ανάγκες. Oι παράτολμες επιχειρήσεις των ναυτικών, οι οποίοι επιχειρούσαν να σπάσουν το θαλάσσιο αποκλεισμό των μεγάλων γαλλικών λιμανιών στη διάρκεια των [ναπολεόντειων πολέμων](http://www.fhw.gr/chronos/11/tgr/gr/text/422.html#napoleon), ανάγκασαν τους ιδιοκτήτες τους να τα εξοπλίσουν με ελαφρά πυροβόλα. O εξοπλισμός συνεχίστηκε με την άδεια των οθωμανικών αρχών, μια και ο κίνδυνος της πειρατείας δεν είχε εκλείψει ολοκληρωτικά από τη Mεσόγειο. Στο ξεκίνημα του 19ου αιώνα ο επιχειρησιακός στόλος των νησιωτών του Aιγαίου ήταν πλέον σε θέση να αντιμετωπίσει αποτελεσματικά όχι μόνο τους οικονομικούς αλλά και τους πολεμικούς κινδύνους της θάλασσας. Tα πληρώματα ανέπτυξαν νέες τεχνικές διάσπασης και προσβολής των εχθρικών δυνάμεων. H θητεία πολλών από τους ναυτικούς σε δυτικούς πολεμικούς στόλους, οι οποίοι βρίσκονταν συνέχεια στη Mεσόγειο μετά τα μέσα του 17ου αιώνα, ανανέωσε τις γνώσεις και τις πρακτικές τους. Eίκοσι χρόνια αργότερα και παρόλο που οι πολιτικές και οι οικονομικές εξελίξεις στην ευρύτερη περιοχή είχαν ανακόψει την άνθηση της ελληνικής εμπορικής ναυτιλίας, οι γνώσεις, τα μέσα και οι εμπειρίες που συγκέντρωσαν οι νησιώτες στο δεύτερο μισό του 18ου αιώνα αποδείχθηκαν πολύτιμη παρακαταθήκη για την έκβαση των ναυτικών επιχειρήσεων της Ελληνικής Επανάστασης. <http://www.fhw.gr/chronos/11/tgr/gr/frameset.html?412>

1. **ΟΙ ΦΙΛΕΛΛΗΝΕΣ**

**ΕΝΑΣ ΓΕΡΜΑΝΟΣ ΦΙΛΕΛΛΗΝΑΣ**

Ο πρώτος Γερμανός φιλέλληνας που έφτασε στην Ελλάδα ήταν ένας ρομαντικός αρχαιολάτρης, ο Κρίστιαν Μύλλερ, που στο νου του είχε την Αθήνα του Χρυσού Αιώνα...

«Σε λίγο, γράφει, θ΄ανήκω στο στρατό των Ελλήνων... Θέλω πολεμώντας και πεθαίνοντας, αν χρειαστεί, να τους εκφράσω την ευγνωμοσύνη μου για τα ευγενικά αισθήματα που μου ενέπνευσαν οι πρόγονοί τους...

Να ζήσω μονάχα, για να δω ελευθερωμένη την Ακρόπολη, τα Προπύλαια, τον Παρθενώνα. Αρκεί να γονατίσω σ΄ αυτά τα μνημεία, που ανάμεσά τους περπατώ τώρα με τη φαντασία μου.

Και γιατί να μη θυσιάσω τη ζωή μου γι΄ αυτήν την ιερή γη, που τόσο έλαμψε στα πανάρχαια χρόνια και σήμερα ανασταίνεται από τα ερείπια;

Ανυπομονώ ν΄ ανασάνω τον αέρα που ανάσαναν οι σοφοί της αθάνατης Αθήνας...

Χαίρε, πατρίδα μου! Χαίρετε, καλοί μου φίλοι! Σας περιμένω στα Μεγάλα Παναθήναια...».

Ελένη Χριστοδουλίδου – Άρτεμις Αριστείδου, *Ιστορία Γ΄ Γυμνασίου – Βιβλίο*

*Εργασίας*, ΥΑΠ, Λευκωσία 1999, σελ. 131

**Ο φιλέλληνας ποιητής Σέλεϊ:**

***«Είμαστε όλοι Έλληνες...»***

Ο ριζοσπάστης Βρετανός ποιητής Σέλεϊ όταν έμαθε την έκρηξη της ελληνικής επανάστασης συνέθεσε ένα λυρικό δράμα με τίτλο Hellas. Στον πρόλογό του έγραφε:

«Είμαστε όλοι Έλληνες. Οι νόμοι μας, η φιλολογία μας, η θρησκεία μας, οι τέχνες μας έχουν όλα τις ρίζες τους στην Ελλάδα...».

Ο πρώτος εκδότης του έργου αφαίρεσε από τον πρόλογο μια μεγάλη παράγραφο στην οποία ο ποιητής τόνιζε ότι «αυτή είναι η εποχή του πολέμου των καταπιεσμένων εναντίον των καταπιεστών». Έχει υποστηριχθεί ότι το ποίημα Hellas υπήρξε το πρότυπο-ερέθισμα του Διονύσιου Σολωμού για να συνθέσει το έργο του Ύμνος εις την Ελευθερίαν, που έγινε αργότερα ο εθνικός ύμνος των Ελλήνων.

Σχολικό βιβλίο Ιστορίας Γ΄Γυμνασίου, Ενότητα 10

1. **Η οξεία διαμάχη ανάμεσα στους «ολιγαρχικούς» ( Δημήτριο Υψηλάντη, Φιλικούς και στρατιωτικούς) και στους «δημοκρατικούς» (προκρίτους της Πελοποννήσου)!**

***Η αποθεωτική υποδοχή του Δημήτριου Υψηλάντη στα Βέρβαινα από το στρατό και το λαό και η εχθρική αντιμετώπισή του από τους κοτζαμπάσηδες του Μοριά:***

*«Οι κοτζαμπάσηδες του Μοριά που ήταν συνηθισμένοι «να άρχουν», βλέποντας την ολόψυχη αφοσίωση του λαού στον Υψηλάντη [...] άρχισαν αμέσως κι απ΄ την πρώτη στιγμή, ν΄ αντιδρούν συστηματικά και μ΄ όλα τα μέσα και δεν εννοούσαν με κανένα τρόπο να τον αναγνωρίσουν Αρχιστράτηγο, όπως είχαν κάνει οι άλλοι Έλληνες, και να τον αφήσουν να οργανώσει στρατιωτικά και πολιτικά τον τόπο, [...] Ο Υψηλάντης, έπειτα μάλιστα από την αποθεωτική υποδοχή που του έκαμαν στα Βέρβαινα, 10.000 στρατός και λαός και την αναγνώρισή του απ΄ όλη την άλλη Ελλάδα, κατάπληκτος με την αντίδραση των κοτζαμπάσηδων του Μοριά, που δεν περίμενε ούτ΄ εφανταζόταν, έφυγ΄ από τα Βέρβαινα δυσαρεστημένος, κι έφτασε στο Λεοντάρι, σκοπεύοντας να πάει στην Καλαμάτα».*

***Η αντίδραση του λαού κατά των προκρίτων στο άκουσμα της φυγής του Υψηλάντη:***

*«Τα Βέρβαινα ανεστατώθησαν μόλις εγνώσθη ότι έφυγεν ο Υψηλάντης [...] Πλήθος πολύ εξεχύθη εις τους δρόμους, αποτελούμενον από στρατιώτας και ανθρώπους του λαού, και ήρχισε να κραυγάζη κατά των προκρίτων. [...] Αι κραυγαί του πλήθους ήταν φοβεραί.*

*-Θέλουμε τον αφέντη μας. Ήλθε να μας σώση και αυτοί τον διώχνουν. Σκότωμα στους κοτζαμπάσηδες.*

*Και έτρεχαν να εύρουν το σπίτι όπου ευρίσκοντο οι πρόκριτοι».*

Μαρία Ρεπούση, Χαρά Ανδρεάδου, Αριστείδης Πουταχίδης, Αρμόδιος Τσίβας,

*Στα νεότερα και σύγχρονα χρόνια, Ιστορία Στ΄ Δημοτικού*, ΟΕΔΒ, Αθήνα 2006, σελ. 53.

***Ομιλία του Κολοκοτρώνη στη Ζαράκοβα (καταπραΰνει τους στρατιώτες που ζητούν να σκοτώσουν τους προκρίτους):***

*«...Ακούτε Έλληνες, ένας Τούρκος, αλλά φίλος αληθινός και φρόνιμος, τι εσυμβούλευε εις ένα φίλον του ραγιά χριστιανόν; Ως φίλος της πατρίδος, ως φίλος σας, σας λέγω και εγώ˙ ό,τι και είναι τούτοι που γυρεύετε να σκωτώσωμε, θα έλθη ώρα να μας χρειασθούνε και αν τους σκοτώσωμεν, δεν θα τους έχωμεν όταν θα χρειασθούναι και θα λυπούμεθα γιατί τους είχαμε και τους εσκοτώσαμε. Δεν ηξεύρομε μεις όσα ξεύρουν τούτοι ψέματα˙ έρχεται ώρα που χρειάζονται και τα ψέματα. Έπειτα μεις λέμε ότι επιάσαμε τ΄ άρματα να ελευθερώσωμε την πατρίδα και γίνωμε και μεις έθνος σαν και πρώτα και σαν τ΄ άλλα της Ευρώπης. Τι θα πη η Ευρώπη, αν ακούση ότι σκοτωνόμαστε αναμεταξύ μας και ότι εσκοτώσαμε μάλιστα εκείνους, όπου είχαμεν έως τώρα ως καλύτερους και φρονιμωτέρους και αξιωτέρους μας; Ποίος θα μας βοηθήση ή θα γυρίση να μας ιδή πλέον; Θα λάβουν μάλιστα οι εχθροί μας αφορμή να μας κατατρέξουν. Αυτή είναι η γνώμη η δική μου να απέχωμεν από τέτοια πράγματα και αν είναι και καμμία ασυμφωνία, να αφήνωμε με την υπομονή να συμβιβασθή. Αφήστε μας, δότε μας καιρό και θα βρεθή και τώρα τρόπος να συμφωνήσωμεν, μην είσθε ανυπόμονοι, μη βιάζεσθε. Και αν είναι και κανείς που να θέλη το κακό της πατρίδος, που δεν το πιστεύω, πάλιν μάτια έχομε, νουν έχομε, δεν το αφήνομεν μεις οι άλλοι να το κάμη.*

Β. Σκουλάτου – Ν. Δημακοπούλου – Σ. Κόνδη, *Ιστορία νεότερη και σύγχρονη*

*(1789-1909)*, ΟΕΔΒ, Αθήνα 2002 (ΙΖ΄ έκδοση), σελ. 96-97.

|  |  |
| --- | --- |
| http://www.ime.gr/chronos/12/images/none.gif | http://www.ime.gr/chronos/12/gr/images/1821_1833/titles/fc_03.gifΣτις περιοχές που αποτέλεσαν το βασικό πυρήνα της Επανάστασης οι προεστοί, ο κλήρος και οι άνθρωποι των όπλων υπήρξαν οι ηγετικές ομάδες κατά την προεπαναστατική περίοδο. Οι συνθήκες κοινοτικής αυτοδιοίκησης, λιγότερο ή περισσότερο διευρυμένης ανά περίπτωση, που εξασφάλιζε το οθωμανικό διοικητικό σύστημα οδήγησε σε περιοχές που πληθυσμιακά υπερτερούσε συντριπτικά το ελληνικό/χριστιανικό στοιχείο στην οικονομική ευρωστία και την κοινωνικο-πολιτική ανάδειξη της κοινοτικής ηγεσίας. Οι κοινοτικοί άρχοντες διεκπεραίωναν τις οικονομικές υποχρεώσεις των κοινοτήτων και διαμεσολαβούσαν στην επικοινωνία τους με την οθωμανική διοίκηση. Οι ισχυρότεροι από αυτούς, οι προεστοί, οι πρόκριτοι, οι προύχοντες ή οι κοτζαμπάσηδες όπως τους αποκαλούσαν, συμμετείχαν σε επαρχιακά διοικητικά όργανα με συμβουλευτικό χαρακτήρα. Ο ρόλος τους επέτρεπε τη συμμετοχή τους στους φοροδοτικούς μηχανισμούς (υπενοικιάσεις φόρων), δραστηριότητα που τους επέφερε μεγάλα κέρδη. Σε ορισμένες περιπτώσεις όπως στην Πελοπόννησο συμμετείχαν σε συμβουλευτικά όργανα της περιφερειακής διοίκησης (πασαλίκι), αποκτώντας περιουσία (συνήθως γη), κοινωνική επιρροή και πολιτική δύναμη. Τέτοιες ήταν οι οικογένειες Σισίνη από τη Γαστούνη, Λόντου από το Αίγιο, Ζαΐμη και Χαραλάμπη από τα Καλάβρυτα και Δεληγιάννη από την Καρύταινα, οι οποίες βρέθηκαν από τις αρχές της επανάστασης επικεφαλής των περιοχών τους και υπήρξαν πρωταγωνιστές στις πολιτικές διαμάχες και συγκρούσεις ως το 1833.Συμπρωταγωνιστές των μοραϊτών προυχόντων, άλλοτε ως σύμμαχοι κι άλλοτε ως αντίμαχοι, υπήρξαν οι ισχυρές οικογένειες προυχόντων των νησιών του Αργοσαρωνικού και των Κυκλάδων. Τα ειδικά προνόμια και το διευρυμένο σε σχέση με άλλες περιοχές σύστημα κοινοτικής αυτοδιοίκησης επέτρεψε στην κοινοτική ηγεσία των νησιών να αποκτήσει κοινωνικοπολιτική δύναμη παρόμοια με εκείνη των Πελοποννήσιων. Εμπλέκονταν κι αυτοί στους φοροδοτικούς μηχανισμούς, τα κέρδη τους ωστόσο δεν επενδύονταν στη γη αλλά σε πλοία. Η ναυτιλία και το εμπόριο υπήρξαν κατά το 18ο αιώνα επικερδείς δραστηριότητες, ιδίως για νησιά όπως η Ύδρα και οι Σπέτσες, όπου κυριαρχούσαν οι οικογένειες Κουντουριώτη και Μποτάση αντίστοιχα. Οι ναπολεόντειοι πόλεμοι και ο αποκλεισμός που επέβαλε η Αγγλία στους θαλάσσιους δρόμους της Ανατολικής Μεσογείου αποδείχτηκαν ευνοϊκές συνθήκες για τους νησιώτες προύχοντες και καραβοκυραίους. Τα πλοία τους συμπεριέλαβαν την άρση του ναυτικού αποκλεισμού και την πειρατεία στις συνήθεις ναυτιλιακές και εμπορικές τους δραστηριότητες, οδηγημένα από τολμηρούς καπετάνιους όπως ο Μιαούλης.Ηγετική ήταν και η παρουσία του ανώτερου κλήρου. Οι κοσμικές εξουσίες με τις οποίες είχε περιβληθεί ο Πατριάρχης, ο οποίος στο οθωμανικό σύστημα λειτουργούσε ως ηγέτης των κατακτημένων ορθόδοξων χριστιανών, έφτανε και στο επίπεδο της επαρχιακής διοίκησης με τη συμμετοχή αρχιερέων σε επαρχιακά και περιφερειακά συμβουλευτικά όργανα. Αρχιερείς όπως ο Παλαιών Πατρών Γερμανός ή ο Βρεσθένης Θεοδώρητος πρωταγωνίστησαν πολιτικά ιδίως στα δύο τρία πρώτα χρόνια της επανάστασης. Η πολιτική σημασία του κλήρου ατόνισε σταδιακά, ιδίως μετά την απόσχιση της Εκκλησίας της Ελλάδος από το Οικουμενικό Πατριαρχείο και την υπαγωγή της στον έλεγχο της κρατικής εξουσίας. |

[http://www.ime.gr/chronos](http://www.ime.gr/chronos/12/gr/1821_1833/politiki/03.html)

**ΕΡΓΑΣΙΑ ΓΙΑ ΤΟ ΣΠΙΤΙ**

Δημιούργησε 3 στήλες με τις προεπαναστατικές ηγετικές ομάδες. Σημείωσε τα βασικά χαρακτηριστικά και το ρόλο καθεμιάς στην προετοιμασία της Επανάστασης με μορφή κουκίδων. Φρόντισε να χρησιμοποιήσεις λέξεις-κλειδιά. Αναζήτησε μια εικόνα στο διαδίκτυο και τοποθέτησέ την σε κάθε ομάδα.

## ΟΙ ΔΙΑΝΟΟΥΜΕΝΟΙ

1. **ΟΙ ΕΚΠΡΟΣΩΠΟΙ ΤΩΝ ΑΡΧΩΝ**
2. **ΟΙ ΣΤΡΑΤΙΩΤΙΚΟΙ**
3. **ΟΙ ΝΑΥΤΙΚΟΙ**
4. **ΟΙ ΦΙΛΙΚΟΙ**
5. **ΦΙΛΕΛΛΗΝΕΣ**
6. **Η οξεία διαμάχη ανάμεσα στους «ολιγαρχικούς» ( Δημήτριο Υψηλάντη, Φιλικούς και στρατιωτικούς) και στους «δημοκρατικούς» (προκρίτους της Πελοποννήσου)!**
7. Επίδραση των πολιτικών ιδεών (φιλελευθερισμός, αρχή των εθνοτήτων) του Διαφωτισμού και της Γαλλικής Επανάστασης στους Έλληνες διανοούμενους της προεπαναστατικής Ελλάδας. Επιπλέον, μπορούν να τεθούν ερωτήματα στους μαθητές, όπως ποιοι και με ποιο τρόπο διαδίδουν τις νέες ιδέες (Έλληνες διανοούμενοι, Έλληνες ναυτικοί, προέλαση Ναπολέοντα στην Αδριατική και κατάληψη Επτανήσου από το γαλλικό στρατό).
8. Από τα κυριότερα συστατικά στοιχεία του ελληνικού εθνικού κινήματος υπήρξαν: α) η προβολή των Ελλήνων της εποχής ως απογόνων και κληρονόμων των αρχαίων Ελλήνων (*και ότι έχουν εις μνήμην, ότι οι ένδοξοι πρόγονοί μας εφάνησαν ποτέ ωφέλιμοι εις την ανθρωπότητα*), β) η ταύτιση των Ελλήνων με τους άλλους Ευρωπαίους και η διάκρισή τους από τους Τούρκους (*Ημείς το Ελληνικόν έθνος των χριστιανών, βλέποντες ότι μας καταφρονεί το οθωμανικόν γένος [...] Όντες λοιπόν βέβαιοι, ότι όλα τα χριστιανικά βασίλεια...*), γ) η καταγγελία της τουρκικής κυριαρχίας ως παράνομης και της εξουσίας του Οθωμανού σουλτάνου ως αυθαίρετης (*μας καταφρονεί το οθωμανικόν γένος και σκοπεύει όλεθρον εναντίον μας, πότε μ΄ ένα και πότε μ΄ άλλον τρόπον*) και δ) η προβολή του δικαιώματος των Ελλήνων να διεκδικήσουν την απελευθέρωσή τους από την κυριαρχία και την εξουσία των Τούρκων (*απεφασίσαμεν σταθερώς, ή ν΄ αποθάνωμεν όλοι, ή να ελευθερωθώμεν˙ και τούτου ένεκα βαστούμεν τα όπλα εις χείρας, ζητούντες τα δικαιώματά μας).*

### Προβληματισμός για τη θέση του Μακρυγιάννη «*Δι΄ αυτά πολεμήσαμεν*» και να εκφράσουν τις απόψεις τους με στόχο να συνειδητοποιήσουν το ένα από τα κυριότερα συστατικά στοιχεία του ελληνικού εθνικού κινήματος, το οποίο σημειώνεται στο βιβλίο τους: η προβολή των Ελλήνων της εποχής ως απογόνων και κληρονόμων των αρχαίων Ελλήνων.

### Ανάπτυξη των ναυτικών – Συμμετοχή στις διαδικασίες πριν την επανάσταση.

### Συνδέσεις με το χαρακτήρα της Ελληνικής Επανάστασης, όπως δίνεται στην ιστορική αφήγηση (σελ. 16), συνειδητοποιώντας τις επιδράσεις της Αμερικανικής και Γαλλικής Επανάστασης καθώς και τον ρόλο που διαδραμάτισαν Έλληνες διαφωτιστές, όπως ο Κοραής και ο Φεραίος για τη δημιουργία επαναστατικής ιδεολογίας. Ο σημαντικός ρόλος και η ευθύνη που ανέλαβε η Φιλική Εταιρεία για την εμφάνιση μιας ηγεσίας που θα υλοποιούσε την επανάσταση. Θα μπορούσαν, επιπλέον, να γίνουν προεκτάσεις σχετικά με τον ρόλο των πνευματικών ανθρώπων σε κρίσιμες ιστορικές στιγμές.

1. Η πρώτη πρωτογενής πηγή (Ένας Γερμανός Φιλέλληνας) μπορεί να αξιοποιηθεί παράλληλα με την επεξεργασία της πηγής Η κλασική έκφραση του φιλελληνισμού του Πέρσυ Σέλεϋ (σελ. 26 του σχολικού βιβλίου). Αναζήτηση του κύριου κινήτρου του Κρίστιαν Μύλλερ για την απόφασή του να πολεμήσει στο πλευρό των Ελλήνων (οφειλή της Ευρώπης απέναντι στους Έλληνες και τον πολιτισμό τους, που τέθηκε ως βάση, μαζί με τον ρωμαϊκό, για το οικοδόμημα του Ευρωπαϊκού Πολιτισμού). Σύνδεση με την πηγή του Σέλεϋ: «Είμαστε όλοι Έλληνες. Οι νόμοι μας, η λογοτεχνία μας, η τέχνη μας έχουν τις ρίζες τους στην Ελλάδα». Μπορούν να τεθούν ερωτήματα, όπως, τι εννοεί ο Γερμανός φιλέλληνας γράφοντας «γι΄ αυτή την ιερή γη, που τόσο έλαμψε στα πανάρχαια χρόνια και σήμερα ανασταίνεται από τα ερείπια» (αναγνώριση του δικαιώματος των σύγχρονών του Ελλήνων να διεκδικήσουν τη γη που ιστορικά τους ανήκε, οι σύγχρονοί του Έλληνες προσλαμβάνονται ως οι απόγονοι και συνεχιστές της πολιτιστικής παράδοσης των αρχαίων Ελλήνων κλπ.). Σύνδεση με την πηγή του Σέλεϋ «Ο σημερινός Έλληνας είναι απόγονος αυτών των λαμπρών πλασμάτων, που η φαντασία σχεδόν αρνείται να θεωρήσει απλούς ανθρώπους, και έχει κληρονομήσει πολλά από την ευαισθησία τους, την ταχύτητα της αντίληψής τους, τον ενθουσιασμό και το θάρρος τους».
2. Οι πιο πάνω πηγές μπορούν να αξιοποιηθούν για την κατανόηση από τους μαθητές του κενού εξουσίας που δημιουργήθηκε μετά την εκδίωξη της οθωμανικής διοίκησης και την σύγκρουση για τη νομή της εξουσίας μεταξύ των προκρίτων από τη μια, οι οποίοι ασκούσαν και στο παρελθόν εξουσία ως εντολοδόχοι της οθωμανικής κυβέρνησης, και του Δημήτριου Υψηλάντη, των Φιλικών και στρατιωτικών της περιοχής από την άλλη. Σύνδεση των πηγών με την ιστορική αφήγηση της σελ. 30 του σχολικού βιβλίου.

Χωρισμός σε ομάδες των 3: 3 λαός, οι υπόλοιπες ομάδες επιλέγουν 1 άτομο για τον ρόλο.

Μελέτη πηγών – προετοιμασία ρόλου, 15΄

Υπόδυση ρόλων, 10΄

Αξιολόγηση δραστηριότητας [ατομικά], 5΄

ΔΥΣΚΟΛΕΥΤΗΚΑ ΣΤΗ ΜΕΛΕΤΗ ΤΩΝ ΠΗΓΩΝ;

ΔΥΣΚΟΛΕΥΤΗΚΑ ΣΤΗ ΜΕΤΑΦΟΡΑ ΣΕ ΡΟΛΟ;

ΤΙ ΕΜΑΘΑ;

ΤΙ ΘΑ ΗΘΕΛΑ ΠΕΡΙΣΣΟΤΕΡΟ ΝΑ ΜΑΘΩ;

ΥΛΙΚΟ:

<http://www.fhw.gr/chronos/11/tgr/gr/index.html> ΙΜΕ, ΧΡΟΝΟΣ

<https://www.learn4change.gr/archives/1741> Η ζωή των Ελλήνων στα χρόνια της Τουρκοκρατίας – διαδραστικό βίντεο, ΜΟΥΣΕΙΟ ΜΠΕΝΑΚΗ

<http://archeia.moec.gov.cy/sm/239/his60.pdf> ΠΗΓΕΣ ΠΡΟΣ ΑΞΙΟΠΟΙΗΣΗ ΓΙΑ ΤΗ ΔΙΔΑΣΚΑΛΙΑ ΤΟΥ ΚΕΦΑΛΑΙΟΥ Α΄

<http://repository.edulll.gr/edulll/handle/10795/270> Λίγη ακόμη ιστορία...(Γ' Γυμνασίου), συμπληρωματικό υλικό στο Βιβλίο "Νεότερη και σύγχρονη Ιστορία. Από τα μέσα του 18ου αιώνα ως τις αρχές του 21ου αιώνα" για το μάθημα της ιστορίας της Γ' Γυμναίου, «Εκπαίδευση Μουσουλμανοπαίδων 2005-2007»

<http://reader.ekt.gr/bookReader/show/index.php?lib=EDULLL&item=270&bitstream=270_02#page/25/mode/1up> Η ελληνική επανάσταση, από τα παραπάνω φυλλάδια